*Nemaišytini su majų tautomis, gyvenančiomis Meksikos pietuose.*

|  Joremiai |
| --- |
| Joremių Elnio šokisJoremių Elnio šokis |
| Gyventojų skaičius | ~40 000 |
| Populiacija šalyse | Meksikos vėliava Meksika (Sonora, Sinaloa) |
| Kalba (-os) | joremių, ispanų |
| Vėliava |  |
| Religijos | krikščionybė (katalikybė) |
| Giminingos etninės grupės | jakiai; mažiau – pimai, papagai, seriai ir kt. |
|  |
|  **Vikiteka:** | Joremiai |

**Joremiai** (sav. *Yoreme*) arba ***majai*** (isp. *mayo*) – indėnų tauta, gyvenanti šiaurės vakarų Meksikoje, daugiausia prie Majo upės (pietų Sonora ir šiaurės Sinaloa). Populiacija – apie 40 tūkst. žmonių. Joremių (majų) kalba priklauso juto-actekų kalbų šeimai, kartais laikoma jakių kalbos tarme. Taip pat kalbama ispaniškai. Tikintieji – Romos katalikai.

Verčiasi daugiausia drėkinamąja žemdirbyste (auginami kviečiai, medvilnė, ryžiai, sezamas, daržovės, kukurūzai), kai kuriuose kaimuose – žvejyba. Dažnai dirba samdomus darbus ūkiuose. Išplėtoję audimo, krepšių ir demblių pynimo amatus.

Joremių (majų) gyvenami plotai Meksikoje
Joremių kaimas padriko išdėstymo. Pastatus kartais iš lauko pusės balina. Stogas plokščias, su nedideliu nuolydžiu, sudaro pastogę. Priešais namą būtinai statomas medinis kryžius. Virtuvė su aukštu moliniu židiniu statoma atskirai. Tradicinių rūbų nebenešioja. Joremių virtuvei būdingas patiekalas – saulėje džiovinta, druska, pipirais ir citrina įtrinta arkliena arba asiliena. Mėgiamiausias gėrimas – kava.

Joremiai gyvena patriarchalinėmis šeimomis po 5–6 žmones. Giminę veda iš abiejų tėvų. Prieš santuoką nuotaka 5–6 mėnesius pragyvena jaunikio namuose. Kasmet rengiami vadų rinkimai („kovanagva").

Išlaikę liaudies dainas, legendas, šokius (pvz. Elnio, Kojoto), atliekamus katalikiškų švenčių metu.

Šaltiniai
---------

1. ↑  *Майо*,Энциклопедия «Народы и религии мира». Москва: Большая Российская Энциклопедия, 1999.


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Meksikos tautos (meksikiečiai) |
| --- |
|  |
| Uto-actekai | 
Jakiai  **·**  Joremiai  **·**  Korai  **·**  Nahua (Durango Nahua)  **·**  *Papagai*  **·**  Pimai  **·**  *Seriai*  **·**  Tarahumarai  **·**  Tepehuanai  **·**  Uarichiai  **·**  Uičioliai |
|  |
| Majai | 
*Agvakatekai*  **·**  Celtaliai  **·**  Chakaltekai  **·**  Cociliai  **·**  Čoliai  **·**  Čontaliai  **·**  Čuchiai  **·**  *Išiliai*  **·**  Jukatekai  **·**  *Kakčikeliai*  **·**  Kanchobaliai  **·**  Kekčiai  **·**  *Kičiai*  **·**  *Lakandonai*  **·**  Mamai  **·**  Močai  **·**  Tocholabaliai  **·**  Uastekai |
|  |
| Otomangai | 
Amusgai  **·**  Čatinai  **·**  Čičimekai chonasai  **·**  Činantekai  **·**  Čočai  **·**  *Iškatekai*  **·**  Kuikatekai  **·**  Masatekai  **·**  Matlacinkai  **·**  Masahvai  **·**  Mištekai  **·**  Otomiai  **·**  Pamiai  **·**  Popolokiai  **·**  Sapotekai  **·**  Takvačiai  **·**  Tlapanekai  **·**  Trikiai |
|  |
| Michiai-sokiai | 
Michiai  **·**  Popolukai  **·**  Sokiai |
|  |
| Jumanai-kočimiai | 
*Paipajai*  **·**  *Kilivai*  **·**  *Kočimiai*  **·**  *Kokopai*  **·**  *Kumejajai* |
|  |
| Kitos tautos | 
 *Kikapai*  **·**  Kuitlatekai  **·**  Tepehvai  **·**  Totonakai  **·**  Taraskanai  **·**  Tekistlatekai  **·**  Huaviai |
|  |
| *tautos, kurių mažiau nei 1 tūkst.* |

 |